title: Komisijas Īstenošanas regula (ES) 2017/1503 (2017. gada 25. augusts), ar ko groza Īstenošanas regulu (ES) 2016/68 par kopīgām procedūrām un specifikācijām, kas vajadzīgas vadītāja karšu elektronisko reģistru savstarpējai savienojamībai (Dokuments attiecas uz EEZ. )

text:
               26.8.2017

               LV

               Eiropas Savienības Oficiālais Vēstnesis

               L 221/10

         KOMISIJAS ĪSTENOŠANAS REGULA (ES) 2017/1503
   (2017. gada 25. augusts),
   ar ko groza Īstenošanas regulu (ES) 2016/68 par kopīgām procedūrām un specifikācijām, kas vajadzīgas vadītāja karšu elektronisko reģistru savstarpējai savienojamībai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 4. februāra Regulu (ES) Nr. 165/2014 par tahogrāfiem autotransportā (1), un jo īpaši tās 31. panta 5. punktu,
   tā kā:

               (1)

               Regulā (ES) Nr. 165/2014 dalībvalstīm ir noteikts pienākums savstarpēji savienot vadītāja karšu valstu elektroniskos reģistrus, izmantojot ziņojumapmaiņas sistēmu TACHOnet.

               (2)

               Kopīgās procedūras un specifikācijas, kas vajadzīgas vadītāja karšu elektronisko reģistru savstarpējai savienojamībai, izmantojot ziņojumapmaiņas sistēmu TACHOnet, ir noteiktas Komisijas Īstenošanas regulā (ES) 2016/68 (2).

               (3)

               Pieslēgšanos ziņojumapmaiņas sistēmai TACHOnet var veikt vai nu tieši caur tīkla Drošiem Eiropas pakalpojumi telemātikai starp iestādēm (Testa) savienojumu, vai arī netieši caur dalībvalsti, kas jau ir pieslēgta Testa tīklam. Tradicionāli ir notikusi vienošanās par netiešiem savienojumiem tādu divpusējo līgumu ietvaros, kurus paraksta valsts līmenī iesaistītas struktūras, Komisijai šajā procesā neiesaistoties. Tomēr, lai nepieļautu savienojuma iespējamu ļaunprātīgu izmantošanu un lai nodrošinātu sistēmas pareizu darbību, Komisijai kā ziņojumapmaiņas sistēmas TACHOnet galvenajam pārvaldniekam būtu laicīgi jāsaņem pienācīga informācija par kandidāta interesi netieši pieslēgties ziņojumapmaiņas sistēmai TACHOnet.

               (4)

               Papildus tam, ka ziņojumapmaiņas sistēma TACHOnet aptver dalībvalstis, tā faktiski ir pieejama trešām valstīm. Tādējādi Komisijai būtu jānodrošina, ka trešās valstis attiecībā uz ziņojumapmaiņas sistēmu TACHOnet pildītu tādus pašus pienākumus kā dalībvalstis.

               (5)

               Īstenošanas regulā (ES) 2016/68 būtu jāveic vairāki nelieli grozījumi, lai precīzāk un skaidrāk risinātu šādus aspektus: pieslēgšanās ziņojumapmaiņas sistēmai TACHOnet procedūra, veicamie testi un kļūmju sekas, dažu XML ziņojumu saturs, tās eskalācijas procedūras definīcija, kura dalībvalstīm jāizmanto sistēmas kļūdu gadījumā, un personas datu saglabāšanas ilgums centrmezgla žurnālos.

               (6)

               Ziņojumapmaiņas sistēmas TACHOnet jauno versiju piemēros no 2018. gada 2. marta. Tomēr, lai būtu iespējams veikt konkrētus sagatavošanās darbus, noteikumus, kas attiecas uz trešo valstu pieslēgšanos, sākotnējiem testiem un netiešo piekļuvi, piemēro no šīs regulas spēkā stāšanās dienas.

               (7)

               Tādējādi Īstenošanas regula (ES) 2016/68 būtu attiecīgi jāgroza.

               (8)

               Šajā regulā paredzētie pasākumi ir saskaņā ar Autotransporta komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulu (ES) 2016/68 groza šādi:

               1)

               2. pantam pievieno šādu k), l) un m) punktu:

                           “k)

                           tīkls “Drošiem Eiropas pakalpojumi telemātikai starp iestādēm” (Testa) ir telesakaru starpsavienojumu platforma drošai informācijas apmaiņai starp Savienības publiskās pārvaldes iestādēm;

                           l)

                           “tieša piekļuve TACHOnet” ir valsts elektroniskā reģistra pieslēgums ziņojumapmaiņas sistēmai TACHOnet, izmantojot Testa savienojumu, ko pārvalda reģistru mitinoša dalībvalsts;

                           m)

                           “netieša piekļuve TACHOnet” ir valsts elektroniskā reģistra pieslēgums ziņojumapmaiņas sistēmai TACHOnet, izmantojot Testa savienojumu, ko pārvalda reģistru nemitinoša dalībvalsts.”;

               2)

               iekļauj šādu 3.a un 3.b pantu:
               “3.a pants
               Trešo valstu pieslēgums
               Ja to apstiprina Komisija, trešās valstis drīkst pieslēgt savus elektroniskos reģistrus ziņojumapmaiņas sistēmai TACHOnet, ja tās ievēro šīs regulas noteikumus.
               3.b pants
               Sākotnējie testi
               Valsts elektroniskā reģistra pieslēgumu ziņojumapmaiņas sistēmai TACHOnet, izmantojot tiešu vai netiešu piekļuvi, izveido pēc veiksmīgu pieslēguma, integrācijas un veiktspējas testu pabeigšanas saskaņā ar Komisijas norādījumiem un Komisijas uzraudzībā.
               Ja sākotnējie testi netiek izturēti, Komisija testēšanas posmu drīkst uz laiku apturēt. Testus atsāk, kad atbildīgā valsts iestāde ir Komisijai paziņojusi, ka valsts līmenī ir pieņemti visi nepieciešamie tehniskie uzlabojumi, lai varētu sekmīgi veikt sākotnējos testus.
               Šādu sākotnējo testu maksimālais ilgums ir seši mēneši.”;

               3)

               iekļauj šādu 5.a pantu:
               “5.a pants
               Netieša piekļuve TACHOnet

               1.   Valsts iestāde, kas pieprasa netiešu piekļuvi TACHOnet, iesniedz Komisijai šādus dokumentus:

                           a)

                           valsts iestādes pārstāvja parakstītu vēstuli ar pieprasījumu Komisijai uzsākt testēšanas posmu, lai nodrošinātu netiešu piekļuvi TACHOnet;

                           b)

                           pieteikumu netiešai piekļuvei TACHOnet tādā formātā, kā noteikts IX pielikumā;

                           c)

                           divpusējo līgumu starp valsts iestādi, kas pieprasa netiešu piekļuvi, un valsts iestādi, kas nodrošina šādu piekļuvi caur savu Testa savienojumu, kuru parakstījuši abu valstu iestāžu pārstāvji.

                     2.   Ne vēlāk kā divus mēnešus pēc 1. punktā minēto dokumentu iesniegšanas Komisija pieprasa attiecīgajai valsts iestādei iesniegt tehnisko informāciju, kas nepieciešama, lai sāktu 3.b pantā minētos sākotnējos testus.
               3.   Netiešo piekļuvi TACHOnet nenodrošina, līdz ir izpildītas 1. un 2. punktā noteiktās prasības.”;

               4)

               I, II, III, VI, VII un VIII pielikumu groza saskaņā ar šīs regulas I pielikumu;

               5)

               pievieno IX pielikumu, kā noteikts šīs regulas II pielikumā.

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Regulas 1. panta 4. punktu piemēro no 2018. gada 2. marta.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 25. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 60, 28.2.2014., 1. lpp.

      (2)  Komisijas 2016. gada 21. janvāra Īstenošanas regula (ES) 2016/68 par kopīgām procedūrām un specifikācijām, kas vajadzīgas vadītāja karšu elektronisko reģistru savstarpējai savienojamībai (OV L 15, 22.1.2016., 51. lpp.).

      I PIELIKUMS
      Īstenošanas regulas (ES) 2016/68 I, II, III, VI, VII un VIII pielikumu groza šādi:

                  1)

                  I pielikumu groza šādi:

                              a)

                              1.1. punkta otro daļu aizstāj ar šādu:
                              “Visus TACHOnet ziņojumus maršrutē caur centrmezglu.”;

                              b)

                              2.2. punktu aizstāj ar šādu:

                                          “2.2.

                                          Centrmezgls datus neglabā ilgāk par sešiem mēnešiem, izņemot žurnalēšanas, statistikas un maršrutēšanas datus, kas noteikti VII pielikumā.”;

                              c)

                              2.6.1. punktu aizstāj ar šādu:

                                          “2.6.1.

                                          Kontaktinformācijas pārvaldības funkcija nodrošina katrai dalībvalstij iespēju pārvaldīt kontaktinformāciju attiecībā uz dažādām kategorijām attiecīgajā dalībvalstī (politika, uzņēmējdarbība, operatīvā un tehniskā kategorija), jo katras dalībvalsts kompetentā iestāde ir atbildīga par savas kontaktinformācijas uzturēšanu. Ir iespēja aplūkot, bet ne rediģēt citu dalībvalstu kontaktinformāciju.”;

                              d)

                              2.6.2. punktu svītro;

                  2)

                  II pielikumu groza šādi:

                              a)

                              1.3. punktu aizstāj ar šādu:

                                          “1.3.

                                          “Modify Card Status (MCS)” (Kartes statusa izmaiņas): ļauj pieprasītājai dalībvalstij ar “Modify Card Status” pieprasījumu informēt atbildētāju dalībvalsti par atbildētājas dalībvalsts izdotās kartes statusa izmaiņām. Atbildētāja dalībvalsts atbild uz “Modify Card Status” pieprasījumu, nosūtot “Modify Card Status” atbildi, tiklīdz reģistrs ir atjaunināts vai paziņojums ir noraidīts, darot zināmu atjauninājuma rezultātu un norādot kartes statusu (kā reģistrēts tahogrāfa karšu reģistrā). Šo atbildi nosūta ne vēlāk kā 10 kalendāro dienu laikā pēc paziņojuma pieprasījuma nosūtīšanas. Visos gadījumos “Modify Card Status” pieprasījuma vai atbildes saņemšanu apstiprina ar “Modify Card Status Acknowledgement”.”;

                              b)

                              5. punktu aizstāj ar šādu:

                                          “5.

                                          Karšu statusus, kas uzskaitīti šā pielikuma papildinājumā, neizmanto, lai noteiktu, vai vadītāja karte ir derīga transportlīdzekļa vadīšanai. Ja dalībvalsts nosūta vaicājumu kartes izdevējas dalībvalsts reģistram, izmantojot CCS vai CIC funkciju, atbildē ietver īpašu lauku “valid for driving” (derīga transportlīdzekļa vadīšanai). Valsts administratīvās procedūras ir tādas, lai CCS vai CIC atbildēs vienmēr būtu atbilstoša “valid for driving” vērtība.”;

                  3)

                  III pielikumu groza šādi:

                              a)

                              2.3. punktu aizstāj ar šādu:

                                          “2.3.

                                          Valstu sistēmas spēj nosūtīt, saņemt un apstrādāt visus ziņojumus, kas atbilst kādai no II pielikumā minētajām funkcijām.”;

                              b)

                              papildinājumu aizstāj ar šādu:“
                                 Papildinājums

                                    Minimālās prasības attiecībā uz XML ziņojumu saturu

                                             Kopējs virsraksts

                                             Obligāti

                                             “Version” (Versija)

                                             Oficiālo versiju XML specifikācijām nosaka, izmantojot vārdtelpu, kas definēta ziņojuma XSD un ikviena XML ziņojuma galvenes elementa “version” atribūtā. Versijas numuru (“n.m”) definē kā fiksētu vērtību katrā XML shēmas definīcijas (XSD) datnes laidienā.

                                             Jā

                                             “Test Identifier” (Testa identifikators)

                                             Fakultatīvs identifikators testēšanai. Testa iniciators aizpilda identifikatoru, un visi darbplūsmas dalībnieki pārsūta/atsūta atpakaļ to pašu identifikatoru. Izstrādes posmā to ignorē un, ja tas ir sniegts, to neizmanto.

                                             Nē

                                             “Technical Identifier” (Tehniskais identifikators)

                                                UUID, kas unikāli identificē katru atsevišķu ziņojumu. Sūtītājs ģenerē UUID un aizpilda šo atribūtu. Šos datus neizmanto komercdarbību veikšanai.

                                             Jā

                                             “Workflow Identifier” (Darbplūsmas identifikators)

                                             Darbplūsmas identifikators ir UUID, un to ģenerē pieprasītāja dalībvalsts. Pēc tam šo identifikatoru izmanto visos ziņojumos, lai savstarpēji saistītu darbplūsmu.

                                             Jā

                                             “Sent At” (Nosūtīšanas laiks)

                                             Ziņojuma nosūtīšanas datums un laiks (UTC formātā).

                                             Jā

                                             “Timeout” (Noildze)

                                             Šis ir fakultatīvs datuma un laika (UTC formātā) atribūts. Šo vērtību nosaka tikai centrmezgls pārsūtītiem pieprasījumiem, un to aprēķina, pamatojoties uz datumu/laiku, kad mezgls ir saņēmis sākotnējo pieprasījumu. Tas informē atbildētāju dalībvalsti par pieprasījuma noildzes iestāšanās laiku. Šī vērtība nav nepieciešama uz mezglu nosūtītos sākotnējos pieprasījumos un visos atbildes ziņojumos.

                                             Nē

                                             “From” (Sūtītājs)

                                             Ziņojuma nosūtītājas dalībvalsts ISO 3166-1 Alpha 2 kods vai “EU”.

                                             Jā

                                             “To” (Adresāts)

                                             Ziņojuma saņēmējas dalībvalsts ISO 3166-1 Alpha 2 kods vai “EU”.

                                             Jā

                                             “Check Issued Cards Request” (Pieprasījums pārbaudīt izdotās kartes)

                                             Obligāti

                                             “Family Name” (Uzvārds)

                                             Vadītāja uzvārds.

                                             Jā

                                             “First Name” (Vārds)

                                             Vadītāja vārds.

                                             Nē

                                             “Date of Birth” (Dzimšanas datums)

                                             Vadītāja dzimšanas datums.

                                             Jā

                                             “Place of Birth” (Dzimšanas vieta)

                                             Vadītāja dzimšanas vieta.

                                             Nē

                                             “Driving Licence Number” (Vadītāja apliecības numurs)

                                             Vadītāja vadītāja apliecības numurs.

                                             Nē

                                             “Driving Licence Issuing Country” (Vadītāja apliecības izdevēja valsts)

                                             Valsts, kas izdevusi vadītāja vadītāja apliecību.

                                             Nē

                                             “Check Issued Cards Response” (Atbilde uz pieprasījumu pārbaudīt izdotās kartes)

                                             Obligāti

                                             “Status Code” (Statusa kods)

                                             Atbildes statusa kods.

                                             Jā

                                             “Status Message” (Statusa ziņojums)

                                             Paskaidrojošs statusa apraksts.

                                             Nē

                                             “Search Mechanism” (Meklēšanas mehānisms)

                                             Norāde par to, vai karte atrasta ar NYSIIS meklēšanu vai pielāgotu meklēšanu.

                                             Jā

                                                “Found Driver Details” (Ziņas par atrasto vadītāju)

                                             Jā, ja vadītājs atrasts

                                             “Family Name” (Uzvārds)

                                             Jebkuru atrasto vadītāju uzvārds.

                                             Jā

                                             “First Name” (Vārds)

                                             Jebkuru atrasto vadītāju vārds.

                                             Nē

                                             “Date of Birth” (Dzimšanas datums)

                                             Jebkuru atrasto vadītāju dzimšanas datums.

                                             Jā

                                             “Place of Birth” (Dzimšanas vieta)

                                             Jebkuru atrasto vadītāju dzimšanas vieta.

                                             Nē

                                                “Card Details” (Ziņas par karti)

                                             Jā, ja vadītājs atrasts

                                             “Card Number” (Kartes numurs)

                                             Atrastās kartes numurs.

                                             Jā

                                             “Card Status” (Kartes statuss)

                                             Atrastās kartes statuss.

                                             Jā

                                             “Valid for Driving” (Derīga transportlīdzekļa vadīšanai)

                                             Atrastā karte ir/nav derīga transportlīdzekļa vadīšanai.

                                             Jā

                                             “Card Issuing Authority” (Kartes izdevējiestāde)

                                             Atrastās kartes izdevējiestādes nosaukums.

                                             Jā

                                             “Card Start of Validity Date” (Kartes derīguma termiņa sākums)

                                             Atrastās kartes derīguma termiņa sākums.

                                             Jā

                                             “Card Expiry Date” (Kartes derīguma termiņš)

                                             Atrastās kartes derīguma termiņš.

                                             Jā

                                             “Card Status Modified Date” (Kartes statusa izmaiņu datums)

                                             Datums, kad atrastajā kartē izdarītas jaunākās izmaiņas.

                                             Jā

                                             “Temporary Card” (Pagaidu karte)

                                             Atrastā karte ir pagaidu karte.

                                             Nē

                                                “Driving Licence Details” (Ziņas par vadītāja apliecību)

                                             Jā, ja vadītāja karte atrasta

                                             “Driving Licence Number” (Vadītāja apliecības numurs)

                                             Atrastā vadītāja vadītāja apliecības numurs.

                                             Jā

                                             “Driving Licence Issuing Country” (Vadītāja apliecības izdevēja valsts)

                                             Valsts, kas izdevusi atrastā vadītāja vadītāja apliecību.

                                             Jā

                                             “Driving Licence Status” (Vadītāja apliecības statuss)

                                             Atrastā vadītāja vadītāja apliecības statuss.

                                             Nē

                                             “Driving Licence Issuing Date” (Vadītāja apliecības izdošanas datums)

                                             Datums, kad izdota atrastā vadītāja vadītāja apliecība.

                                             Nē

                                             “Driving Licence Expiry Date” (Vadītāja apliecības derīguma termiņš)

                                             Atrastā vadītāja vadītāja apliecības derīguma termiņš.

                                             Nē

                                                “Workshop Card Details” (Ziņas par darbnīcas karti)

                                             Jā, ja darbnīcas karte atrasta

                                             “Workshop Name” (Darbnīcas nosaukums)

                                             Tās darbnīcas nosaukums, kurai izdota atrastā darbnīcas karte.

                                             Jā

                                             “Workshop Address” (Darbnīcas adrese)

                                             Tās darbnīcas adrese, kurai izdota atrastā darbnīcas karte.

                                             Jā

                                             “Check Card Status Request” (Pieprasījums pārbaudīt kartes statusu)

                                             Obligāti

                                             “Card Number” (Kartes numurs)

                                             Tās kartes numurs, par kuru tiek pieprasītas ziņas.

                                             Jā

                                             “Check Card Status Response” (Atbilde uz pieprasījumu pārbaudīt kartes statusu)

                                             Obligāti

                                             “Status Code” (Statusa kods)

                                             Atbildes statusa kods.

                                             Jā

                                             “Status Message” (Statusa ziņojums)

                                             Paskaidrojošs statusa apraksts.

                                             Nē

                                                “Requested Card Details” (Ziņas par pieprasīto karti)

                                             Jā, ja pieprasītā karte atrasta

                                             “Card Number” (Kartes numurs)

                                             Atrastās kartes numurs.

                                             Jā

                                             “Card Status” (Kartes statuss)

                                             Pieprasītās kartes statuss.

                                             Jā

                                             “Valid for Driving” (Derīga transportlīdzekļa vadīšanai)

                                             Pieprasītā karte ir/nav derīga transportlīdzekļa vadīšanai.

                                             Jā

                                             “Card Issuing Authority” (Kartes izdevējiestāde)

                                             Pieprasītās kartes izdevējiestādes nosaukums.

                                             Jā

                                             “Card Start of Validity Date” (Kartes derīguma termiņa sākums)

                                             Pieprasītās kartes derīguma termiņa sākums.

                                             Jā

                                             “Card Expiry Date” (Kartes derīguma termiņš)

                                             Pieprasītās kartes derīguma termiņš.

                                             Jā

                                             “Card Status Modified Date” (Kartes statusa izmaiņu datums)

                                             Datums, kad pieprasītajā kartē veiktas jaunākās izmaiņas.

                                             Jā

                                             “Temporary Card” (Pagaidu karte)

                                             Pieprasītā karte ir pagaidu karte.

                                             Nē

                                                “Workshop Card Details” (Darbnīcas kartes dati)

                                             Jā, ja darbnīcas karte atrasta

                                             “Workshop Name” (Darbnīcas nosaukums)

                                             Tās darbnīcas nosaukums, kurai karte izdota.

                                             Jā

                                             “Workshop Address” (Darbnīcas adrese)

                                             Tās darbnīcas adrese, kurai karte izdota.

                                             Jā

                                                “Card Holder Details” (Ziņas par kartes turētāju)

                                             “Family Name” (Uzvārds)

                                             Tā vadītāja uzvārds, kuram karte izdota.

                                             Jā

                                             “First Name” (Vārds)

                                             Tā vadītāja vārds, kuram karte izdota.

                                             Nē

                                             “Date of Birth” (Dzimšanas datums)

                                             Tā vadītāja dzimšanas datums, kuram karte izdota.

                                             Jā

                                             “Place of Birth” (Dzimšanas vieta)

                                             Tā vadītāja dzimšanas vieta, kuram karte izdota.

                                             Nē

                                                “Driving Licence Details” (Ziņas par vadītāja apliecību)

                                             Jā, ja vadītāja karte atrasta

                                             “Driving Licence Number” (Vadītāja apliecības numurs)

                                             Tā vadītāja vadītāja apliecības numurs, kuram karte izdota.

                                             Jā

                                             “Driving Licence Issuing Country” (Vadītāja apliecības izdevēja valsts)

                                             Tā vadītāja vadītāja apliecības izdevēja valsts, kuram karte izdota.

                                             Jā

                                             “Driving Licence Status” (Vadītāja apliecības statuss)

                                             Tā vadītāja vadītāja apliecības statuss, kuram karte izdota.

                                             Nē

                                             “Driving Licence Issuing Date” (Vadītāja apliecības izdošanas datums)

                                             Tā vadītāja vadītāja apliecības izdošanas datums, kuram karte izdota.

                                             Nē

                                             “Driving Licence Expiry Date” (Vadītāja apliecības derīguma termiņš)

                                             Tā vadītāja vadītāja apliecības derīguma termiņš, kuram karte izdota.

                                             Nē

                                             “Modify Card Status Request” (Pieprasījums mainīt kartes statusu)

                                             Obligāti

                                             “Card Number” (Kartes numurs)

                                             Tās kartes numurs, kuras statuss ir mainījies.

                                             Jā

                                             “New Card Status” (Jaunais kartes statuss)

                                             Kartes mainītais statuss.

                                             Jā

                                             “Card Status Modified Date” (Kartes statusa izmaiņu datums)

                                             Datums un laiks, kad ir mainīts kartes statuss.

                                             Jā

                                                “Declared By” (Deklarētājs)

                                             “Authority” (Iestāde)

                                             Tās iestādes nosaukums, kura mainījusi kartes statusu.

                                             Jā

                                             “Authority address” (Iestādes adrese)

                                             Tās iestādes adrese, kura mainījusi kartes statusu.

                                             Jā

                                             “Family Name” (Uzvārds)

                                             Tās personas uzvārds, kura mainījusi kartes statusu.

                                             Nē

                                             “First Name” (Vārds)

                                             Tās personas vārds, kura mainījusi kartes statusu.

                                             Nē

                                             “Phone” (Tālrunis)

                                             Tās personas tālruņa numurs, kura mainījusi kartes statusu.

                                             Nē

                                             “E-pasts” (E-pasts)

                                             Tās personas e-pasta adrese, kura mainījusi kartes statusu.

                                             Nē

                                             “Modify Card Status Acknowledgement” (Apliecinājums attiecībā uz kartes statusa maiņas ziņojumu)

                                             Obligāti

                                             “Status Code” (Statusa kods)

                                             Apliecinājuma statusa kods.

                                             Jā

                                             “Status Message” (Statusa ziņojums)

                                             Paskaidrojošs statusa apraksts.

                                             Nē

                                             “Acknowledgement type” (Apliecinājuma tips)

                                             Apliecinājuma tips: attiecībā uz pieprasījumu vai atbildi.

                                             Jā

                                             “Modify Card Status Response” (Atbilde uz pieprasījumu mainīt kartes statusu)

                                             Obligāti

                                             “Status Code” (Statusa kods)

                                             Atbildes statusa kods.

                                             Jā

                                             “Status Message” (Statusa ziņojums)

                                             Paskaidrojošs statusa apraksts.

                                             Nē

                                             “Card Number” (Kartes numurs)

                                             Pieprasītās vadītāja kartes numurs.

                                             Jā

                                             “Card Status” (Kartes statuss)

                                             Pieprasītās kartes statuss, kā reģistrēts tahogrāfa karšu reģistrā.

                                             Jā

                                             “Issued Card Driving License Request” (Pieprasījums par kartes izdošanu, pamatojoties uz vadītāja apliecību)

                                             Obligāti

                                             “Card Number” (Kartes numurs)

                                             Izdotās kartes numurs.

                                             Jā

                                             “Driving Licence Number” (Vadītāja apliecības numurs)

                                             Tās ārvalstu vadītāja apliecības numurs, kas izmantota, lai pieprasītu vadītāja karti.

                                             Jā

                                             “Family Name” (Uzvārds)

                                             Tā vadītāja uzvārds, kuram karte izdota.

                                             Jā

                                             “First Name” (Vārds)

                                             Tā vadītāja vārds, kuram karte izdota.

                                             Nē

                                             “Date of Birth” (Dzimšanas datums)

                                             Tā vadītāja dzimšanas datums, kuram karte izdota.

                                             Jā

                                             “Place of Birth” (Dzimšanas vieta)

                                             Tā vadītāja dzimšanas vieta, kuram karte izdota.

                                             Nē

                                             “Issued Card Driving License Response” (Atbilde uz pieprasījumu par kartes izdošanu, pamatojoties uz vadītāja apliecību)

                                             Obligāti

                                             “Status Code” (Statusa kods)

                                             Atbildes statusa kods.

                                             Jā

                                             “Status Message” (Statusa ziņojums)

                                             Paskaidrojošs statusa apraksts.

                                             Nē

                                       ”;

                  4)

                  VI pielikumu groza šādi:

                              a)

                              1.4. līdz 1.8. punktu aizstāj ar šādiem:

                                          “1.4.

                                          Tās atbild uz vismaz 98 % pieprasījumu, kas tām pārsūtīti vienā kalendārajā mēnesī, un spēj apstrādāt pieprasījumus ar ātrumu 6 ziņojumi sekundē.

                                          1.5.

                                          Nosūtot CIC, CCS, ICDL atbildes un MCS apliecinājumus saskaņā ar VIII pielikumu, tās atbild uz pieprasījumiem 10 sekunžu laikā.
                                          Vispārējā pieprasījuma noildze (laiks, kurā pieprasītājs var gaidīt atbildi) nepārsniedz 20 sekundes.

                                          1.6.

                                             MCS atbildes nosūta 10 kalendāro dienu laikā pēc MCS pieprasījuma nosūtīšanas.

                                          1.7.

                                          Valstu sistēmas nesūta pieprasījumus TACHOnet centrmezglam ar ātrumu, kas pārsniedz 2 pieprasījumus sekundē.

                                          1.8.

                                          Katras valsts sistēma spēj pārvarēt centrmezgla vai citu dalībvalstu valsts sistēmu iespējamās tehniskās problēmas. Tās var būt šādas (saraksts nav izsmeļošs):

                                                      a)

                                                      zaudēts savienojums ar centrmezglu;

                                                      b)

                                                      nav atbildes uz pieprasījumu;

                                                      c)

                                                      atbilžu saņemšana pēc ziņojuma noildzes;

                                                      d)

                                                      nevēlamu ziņojumu saņemšana;

                                                      e)

                                                      nederīgu ziņojumu saņemšana.”;

                              b)

                              1.9. punktu svītro;

                              c)

                              2.2. punktā pievieno šādu teikumu:
                              “Eskalācijas procedūru Komisijai detalizēti izklāsta pēc pieprasījuma.”;

                  5)

                  VII pielikumu groza šādi:

                              a)

                              pēc pielikuma nosaukuma iekļauj šādu daļu:
                              “Šis pielikums sniedz sīkas ziņas par žurnalēšanu un statistikas un maršrutēšanas datiem, kas savākti centrmezglā, nevis dalībvalstīs.”;

                              b)

                              3. punktu aizstāj ar šādu:

                                          “3.

                                          Personas datus žurnālos neglabā ilgāk par sešiem mēnešiem pēc transakcijas pabeigšanas. Statistikas un anonimizētu maršrutēšanas informāciju glabā uz nenoteiktu laiku.”;

                              c)

                              4. punkta ievadvārdus aizstāj ar šādiem:
                              “Ziņošanai izmantotie statistikas dati cita starpā var ietvert šādu informāciju:”;

                  6)

                  VIII pielikumu groza šādi:

                              a)

                              1.3. punktu aizstāj ar šādu:

                                          “1.3.

                                          Ja vadītāja kartes pieteikuma iesniedzēja vadītāja apliecība ir izdota pieteikuma saņēmējā dalībvalstī, attiecīgā dalībvalsts pārbauda, vai šīs valsts reģistrā ir iepriekš reģistrēts ICDL paziņojums. Šo pārbaudi veic, vispirms meklējot paziņojumos vadītāja apliecības numuru un pēc tam meklēšanai izmantojot NYSIIS atslēgas un dzimšanas datumu. Ja paziņojums tiek atrasts, dalībvalsts nosūta vai nu individuālu CIC, vai arī CCS vaicājumu dalībvalstij, kas nosūtījusi ICDL paziņojumu.”;

                              b)

                              1.6. punktu aizstāj ar šādu:

                                          “1.6.

                                          Dalībvalstis drīkst izvēlēties savas valsts reģistrā nereģistrēt ICDL paziņojumus, kas saņemti saskaņā ar 1.3., 1.4. un 1.5. punktu. Šādā gadījumā tās sūta apraides CIC vaicājumu par katru saņemto pieteikumu.”;

                              c)

                              2.1. punkta a) apakšpunktu aizstāj ar šādu:

                                          “a)

                                          pārbauda kartes faktisko statusu, nosūtot CCS pieprasījumu izdevējai dalībvalstij. Ja kartes numurs nav zināms, nosūta individuālu CIC pieprasījumu;”;

                              d)

                              3.2. punktu aizstāj ar šādu:

                                          “3.2.

                                          Pēc tam, kad vadītāja kartes statuss ir pārbaudīts un ir konstatēts, ka tā ir derīga apmaiņai, tās dalībvalsts kompetentā iestāde, kurai ir iesniegts pieteikums, izdevējai dalībvalstij nosūta MCS pieprasījumu, izmantojot ziņojumapmaiņas sistēmu TACHOnet.”

      II PIELIKUMS
      Pievieno šādu IX pielikumu:
      “
            IX PIELIKUMS

               Pieteikums netiešai piekļuvei TACHOnet

            [Saīsināts tās kompetentās iestādes nosaukums, kas pieprasa netiešu piekļuvi TACHOnet], [tās valsts nosaukums, kas pieprasa netiešu piekļuvi TACHOnet] ir parakstījusi līgumu ar [saīsināts tās kompetentās iestādes nosaukums, kas nodrošina netiešu piekļuvi TACHOnet] nolūkā saņemt netiešu piekļuvi TACHOnet caur [tās valsts nosaukums, kas nodrošina netiešu piekļuvi TACHOnet].
            Līgums, ar kuru [tās valsts nosaukums, kas nodrošina netiešu piekļuvi TACHOnet] nodrošina [tās valsts nosaukums, kas pieprasa netiešu piekļuvi TACHOnet] netiešu piekļuvi TACHOnet, ir pievienots šim pieteikumam.
            Tiek sniegta šāda informācija:

                        a)

                        valsts iestāde, kas atbildīga par piekļuvi TACHOnet [tās valsts nosaukums, kas pieprasa netiešu piekļuvi TACHOnet];

                        b)

                           TACHOnet kontaktpersona [valsts iestādē, kas minētā a) apakšpunktā] (vārds, uzvārds, amats, e-pasta adrese, tālruņa numurs un pasta adrese);

                        c)

                        saistībā ar TACHOnet – citu atbildīgo struktūru nosaukumi un funkcijas;

                        d)

                        kontaktpersonas c) apakšpunktā minētajās atbildīgajās struktūrās (vārds, uzvārds, amats, e-pasta adrese, tālruņa numurs).

                  Paraksts
            [Tās valsts iestādes pārstāvis, kas pieprasa netiešu piekļuvi TACHOnet]
         ”.


title: Komisijas Īstenošanas regula (ES) Nr. 861/2014 ( 2014. gada 5. augusts ), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

text:
               8.8.2014

               LV

               Eiropas Savienības Oficiālais Vēstnesis

               L 235/10

         KOMISIJAS ĪSTENOŠANAS REGULA (ES) Nr. 861/2014
   (2014. gada 5. augusts),
   ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Ar Padomes Regulu (ES) Nr. 1326/2013 (2) grozīja Regulas (EEK) Nr. 2658/87 I pielikumu un aizstāja KN kodus 9619 00 līdz 9619 00 90 ar KN kodiem 9619 00 līdz 9619 00 89.

               (2)

               KN kodi 9619 00 71 līdz 9619 00 89 attiecas uz sanitārajiem dvieļiem (paketēm) un tamponiem, bērnu autiņiem un autiņu ieliktņiem un tamlīdzīgiem izstrādājumiem no citiem materiāliem, izņemot tekstilmateriālus. Šo KN kodu izstrādājumi var būt izgatavoti, piemēram, no papīra masas, papīra, celulozes vates vai celulozes šķiedru tīklveida auduma. Tie var būt izgatavoti arī no šo materiālu kombinācijas.

               (3)

               Viedokļi par to, kā klasificējami izstrādājumi, uz kuriem attiecas KN 9619 00 71 līdz 9619 00 89 apakšpozīcijas, atšķiras, tādēļ, lai atvieglotu šādu klasifikāciju visā Savienības teritorijā, ir nepieciešams sīkāk precizēt šo jauno apakšpozīciju darbības jomu.

               (4)

               Tāpēc juridiskās noteiktības labad ir nepieciešams iekļaut jaunu papildu piezīmi kombinētās nomenklatūras 96. nodaļā, lai nodrošinātu minēto apakšpozīciju vienotu interpretāciju visā Savienībā.

               (5)

               Tāpēc būtu attiecīgi jāgroza Regulas (EEK) Nr. 2658/87 I pielikums.

               (6)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikumā iekļautās kombinētās nomenklatūras otrās daļas 96. nodaļā iekļauj šādu 1. papildu piezīmi:

                  “1.

                  Apakšpozīcijās 9619 00 71 līdz 9619 00 89 ir ietvertas preces no papīra masas, papīra, celulozes vates vai celulozes šķiedru tīklveida auduma.
                  Minētajās apakšpozīcijās ir arī ietvertas saliktas preces, kas sastāv no:

                              a)

                              iekšējā slāņa (piemēram, no neaustiem materiāliem), kas veidots tā, lai uzsūktu šķidrumu no valkātāja ādas, tādējādi novēršot berzi;

                              b)

                              absorbējoša starpslāņa no materiāla, kas uzsūc un savāc šķidrumu, līdz produktu var izmest;

                              c)

                              ārējā slāņa (piemēram, no plastmasas), lai novērstu minētā šķidruma noplūdi no absorbējošā pamatmateriāla.”

   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 5. augustā

            Komisijas

            un tās priekšsēdētāja vārdā –

            Komisijas locekle

         Martine REICHERTS

      (1)  OV L 256, 7.9.1987., 1. lpp.

      (2)  Padomes 2013. gada 9. decembra Regula (ES) Nr. 1326/2013, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu (OV L 334, 13.12.2013., 4. lpp.).


title: Komisijas Īstenošanas regula (ES) Nr. 1239/2012 ( 2012. gada 19. decembris ), ar ko groza Regulu (EK) Nr. 543/2008 par kārtību, kādā piemērojama Padomes Regula (EK) Nr. 1234/2007 attiecībā uz mājputnu gaļas tirdzniecības standartiem

text:
               20.12.2012

               LV

               Eiropas Savienības Oficiālais Vēstnesis

               L 350/63

         KOMISIJAS ĪSTENOŠANAS REGULA (ES) Nr. 1239/2012
   (2012. gada 19. decembris),
   ar ko groza Regulu (EK) Nr. 543/2008 par kārtību, kādā piemērojama Padomes Regula (EK) Nr. 1234/2007 attiecībā uz mājputnu gaļas tirdzniecības standartiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 121. panta e) punktu saistībā ar tās 4. pantu,
   tā kā:

               (1)

               Komisijas Regulas (EK) Nr. 543/2008 (2) 15. panta 1. punktā un 20. panta 1. punktā noteikts, ka saldēto un ātrsaldēto cāļa gaļu un atsevišķus mājputnu izcirtņus var realizēt Savienības tirgū tikai tad, ja ūdens saturs nepārsniedz tehniski nenovēršamo daudzumu, kas noteikts, izmantojot minētās regulas attiecīgi VI, VII un VIII pielikumā aprakstītās analīzes metodes.

               (2)

               Regulas (EK) Nr. 543/2008 16. panta 1. punktā paredzēts, ka kautuvēs jāveic regulāras absorbētā ūdens daudzuma pārbaudes saskaņā ar minētās regulas IX pielikumu vai pārbaudes saskaņā ar minētās regulas VI pielikumu.

               (3)

               Regulas (EK) Nr. 543/2008 VI un VII pielikumā paredzētas saldētu un ātrsaldētu cāļa liemeņu ūdens satura robežvērtības, minētās regulas VIII pielikumā paredzētas atsevišķu mājputnu izcirtņu ūdens satura robežvērtības, bet minētās regulas IX pielikumā paredzētas svaigas mājputnu gaļas ūdens satura robežvērtības ražošanas uzņēmumā veicamajās ūdens absorbcijas pārbaudēs. Visas šīs robežvērtības ir noteiktas, par pamatu ņemot trīs dzesēšanas metodes, kas definētas minētās regulas 10. pantā, proti, dzesēšanu ar gaisu, dzesēšanu ar gaisu un smidzināšanu un dzesēšanu iegremdējot.

               (4)

               Tehnoloģiju progress ļāvis izstrādāt jaunas dzesēšanas metodes, uz kurām būtu jāattiecina tie paši noteikumi, kādi noteikti Regulas (EK) Nr. 543/2008 10. pantā. Tādēļ nepieciešams noteikt robežvērtības, kas piemērojamas, izmantojot jaunas dzesēšanas metodes.

               (5)

               Pamatojoties uz to, ka jaunās mājputnu liemeņu dzesēšanas tehnoloģijas tiek izstrādātas, lai uzlabotu mājputnu gaļas vispārējo kvalitāti, šo jauno dzesēšanas metožu robežvērtībām nevajadzētu pārsniegt dzesēšanai ar gaisu noteiktās zemākās robežvērtības.

               (6)

               Regulas (EK) Nr. 543/2008 XI pielikumā iekļauts valsts references laboratoriju saraksts. Maltas kompetentās iestādes ir paziņojušas Komisijai par jaunu valsts references laboratoriju.

               (7)

               Tāpēc Regula (EK) Nr. 543/2008 būtu attiecīgi jāgroza.

               (8)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 543/2008 VI līdz IX pielikumu un XI pielikumu groza saskaņā ar šīs regulas pielikumu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 157, 17.6.2008., 46. lpp.

      PIELIKUMS
      Regulas (EK) Nr. 543/2008 VI līdz IX pielikumu un XI pielikumu groza šādi:

                  1)

                  regulas VI pielikuma 7. punktu aizstāj ar šādu:
                  “7.   Rezultāta novērtēšana

                  Ja vidējais ūdens zudums, atkausējot 20 paraugā ietvertos liemeņus, pārsniedz turpmāk norādīto procentuālo daļu, uzskata, ka pārstrādes laikā absorbētā ūdens daudzums pārsniedz pieļaujamās robežas.
                  Šīs procentuālās daļas ir:

                              dzesēšanai ar gaisu: 1,5 %,

                              dzesēšanai ar gaisu un smidzināšanu: 3,3 %,

                              dzesēšanai iegremdējot: 5,1 %.

                              citai dzesēšanas metodei vai divu vai vairāku 10. pantā minēto metožu kombinācijai: 1,5 %.”;

                  2)

                  regulas VII pielikuma 6. punktu aizstāj ar šādu:
                  “6.   Rezultātu aprēķināšana

                              6.1.

                                          a)

                                          Gramos izteiktu ūdens svaru (W) katrā liemenī iegūst pēc formulas aP1/100 un proteīnu svaru (RP) – pēc formulas bP1/100. Nosaka kopējos lielumus ūdens svaram (W7) un proteīnu svaram (RP7) analizētajos septiņos liemeņos.

                                          b)

                                          Izmantojot kopējā parauga analīzi, nosaka vidējo ūdens saturu (a %) un proteīnu saturu (b %) diviem analizētajiem paraugiem. Gramos izteiktu ūdens svaru (W7) septiņos liemeņos iegūst pēc formulas aP7/100 un proteīnu svaru (RP7) – pēc formulas bP7/100.

                              6.2.

                              Aprēķina vidējo ūdens svaru (WA) un proteīnu svaru (RPA), dalot attiecīgi W7 un RP7 ar septiņi.

                              6.3.

                              Teorētisko fizioloģiskā ūdens saturu gramos, ko nosaka ar šo metodi, var aprēķināt pēc šādas formulas:
                              cāļiem: .

                              6.4.

                                          a)

                                          Dzesināts ar gaisu
                                          Pieņemot, ka minimālais tehniski nenovēršamais ūdens saturs, kas tiek absorbēts sagatavošanas laikā, ir vienāds ar 2 % (1), maksimālo pieļaujamo kopējā ūdens satura svaru (WG) gramos, ko nosaka ar šo metodi, aprēķina pēc šādas formulas (ietverot ticamības intervālu):
                                          cāļiem: .

                                          b)

                                          Dzesināts ar gaisu un smidzināšanu
                                          Pieņemot, ka minimālais tehniski nenovēršamais ūdens saturs, kas tiek absorbēts sagatavošanas laikā, ir vienāds ar 4,5 % (1), maksimālo pieļaujamo kopējā ūdens satura svaru (WG) gramos, ko nosaka ar šo metodi, aprēķina pēc šādas formulas (ietverot ticamības intervālu):
                                          cāļiem: .

                                          c)

                                          Dzesināts iegremdējot
                                          Pieņemot, ka minimālā tehniski nenovēršamā ūdens absorbcija sagatavošanas laikā ir vienāda ar 7 % (1), maksimālo pieļaujamo kopējā ūdens satura svaru (WG) gramos, ko nosaka ar šo metodi, aprēķina pēc šādas formulas (ietverot ticamības intervālu):
                                          cāļiem: .

                                          d)

                                          Citas dzesēšanas metodes vai divu vai vairāku 10. pantā minēto metožu kombinācija
                                          Pieņemot, ka minimālais tehniski nenovēršamais ūdens saturs, kas tiek absorbēts sagatavošanas laikā, ir vienāds ar 2 % (1), maksimālo pieļaujamo kopējā ūdens satura svaru (WG) gramos, ko nosaka ar šo metodi, aprēķina pēc šādas formulas (ietverot ticamības intervālu):
                                          cāļiem: .

                              6.5.

                              Ja vidējais septiņu liemeņu ūdens saturs (WA), ko aprēķina saskaņā ar 6.2. punktu, nepārsniedz vērtību, kura minēta 6.4. punktā (WG), uzskata, ka pārbaudītais mājputnu gaļas daudzums ir standartiem atbilstošs.

                  3)

                  regulas VIII pielikuma 6. punktu aizstāj ar šādu:
                  “6.   Rezultātu aprēķināšana

                              6.1.

                                          a)

                                          Gramos izteiktu ūdens svaru (W) katrā gabalā iegūst pēc formulas aP1/100 un proteīnu svaru (RP) – pēc formulas bP1/100.
                                          Nosaka kopējos lielumus ūdens svaram (W5) un proteīnu svaram (RP5) analizētajos piecos gabalos.

                                          b)

                                          Izmantojot kopējā parauga analīzi, nosaka vidējo ūdens saturu (a %) un proteīnu saturu (b %) diviem analizētajiem paraugiem. Gramos izteiktu ūdens svaru (W5) piecos gabalos iegūst pēc formulas aP5/100 un proteīnu svaru (RP5) – pēc formulas bP5/100.

                              6.2.

                              Aprēķina vidējo ūdens svaru (WA) un proteīnu svaru (RPA), dalot attiecīgi W5 un RP5 ar pieci.

                              6.3.

                              Vidējā teorētiskā W/RP attiecība, kas noteikta ar šo metodi, ir šāda:

                                          cāļa krūtiņas filejai: 3,19 ± 0,12,

                                          cāļa kājām un kāju ceturtdaļām: 3,78 ± 0,19,

                                          tītara krūtiņas filejai: 3,05 ± 0,15,

                                          tītara kājām: 3,58 ± 0,15,

                                          atkaulotai tītara kāju gaļai: 3,65 ± 0,17.

                              6.4.

                              Pieņemot, ka minimālais tehniski nenovēršamais ūdens saturs, kas tiek absorbēts sagatavošanas laikā, ir 2 %, 4 % vai 6 % (2) atkarībā no produktu veida un piemērotajām dzesēšanas metodēm, ar šo metodi noteiktas augstākās pieļaujamās W/RP attiecības ir šādas:

                                          Dzesināts ar gaisu

                                          Dzesināts ar gaisu un smidzināšanu

                                          Dzesināts iegremdējot

                                          Cāļa krūtiņas fileja, bez ādas

                                          3,40

                                          3,40

                                          3,40

                                          Cāļa krūtiņa, ar ādu

                                          3,40

                                          3,50

                                          3,60

                                          Cāļa ciskas jeb šķiņķi, stilbi, kājas, kājas ar muguras daļu, kāju ceturtdaļas, ar ādu

                                          4,05

                                          4,15

                                          4,30

                                          Tītara krūtiņas fileja, bez ādas

                                          3,40

                                          3,40

                                          3,40

                                          Tītara krūtiņa, ar ādu

                                          3,40

                                          3,50

                                          3,60

                                          Tītara ciskas jeb šķiņķi, stilbi, kājas, ar ādu

                                          3,80

                                          3,90

                                          4,05

                                          Atkaulota tītara kāju gaļa, bez ādas

                                          3,95

                                          3,95

                                          3,95

                                    Ja tiek izmantotas citas dzesēšanas metodes vai divu vai vairāku 10. pantā minēto metožu kombinācija, tiek pieņemts, ka tehniski nenovēršamais ūdens saturs ir 2 % un augstākās pieļaujamās W/PR attiecības ir tādas, kā augstāk redzamajā tabulā noteikts attiecībā uz dzesēšanu ar gaisu.
                              Ja piecu izcirtņu vidējā WA/RPA attiecība, kas aprēķināta pēc 6.2. punktā dotajām vērtībām, nepārsniedz 6.4. punktā doto attiecību, uzskata, ka pārbaudīto mājputnu izcirtņu daudzums ir standartiem atbilstošs.

                  4)

                  regulas IX pielikumā iekļauj šādu 11. punktu:

                              “11.

                              Ja liemeņus dzesina, izmantojot citu dzesēšanas metodi vai divu vai vairāku 10. pantā definēto metožu kombināciju, ūdens satura maksimālais procentuālais daudzums nepārsniedz 0 % no liemeņa sākotnējā svara.”;

                  5)

                  regulas XI pielikumā ierakstu attiecībā uz Maltu aizstāj ar šādu:
                  “Malta

                                 MCCAA Laboratory Services Directorate

                                 Standards and Metrology Institute

                                 Malta Competition and ConsumerAffairs Authority

                                 F22, Mosta Technopark

                                 Mosta MST3000

                                 Malta”.

         (1)  Aprēķina pamatā ir liemenis bez absorbētā ārējā ūdens.;

         (2)  Aprēķina pamatā ir izcirtnis bez absorbētā ārējā ūdens. Filejai (bez ādas) un atkaulotai tītara kāju gaļai procentuālā attiecība ir 2 % katrai dzesēšanas metodei.”;


title: Komisijas Īstenošanas regula (ES) Nr. 276/2012 ( 2012. gada 27. marts ), ar ko groza ar Īstenošanas regulu (ES) Nr. 971/2011 2011./2012. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem

text:
               28.3.2012

               LV

               Eiropas Savienības Oficiālais Vēstnesis

               L 90/19

         KOMISIJAS ĪSTENOŠANAS REGULA (ES) Nr. 276/2012
   (2012. gada 27. marts),
   ar ko groza ar Īstenošanas regulu (ES) Nr. 971/2011 2011./2012. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 36. panta 2. punkta otrās daļas otro teikumu,
   tā kā:

               (1)

               Reprezentatīvās cenas un papildu ievedmuitas nodokļi, kas 2011./2012. tirdzniecības gadā piemērojami baltajam cukuram, jēlcukuram un dažu veidu sīrupam, tika noteikti ar Komisijas Īstenošanas regulu (ES) Nr. 971/2011 (3). Jaunākie grozījumi šajās cenās un nodokļos izdarīti ar Komisijas Īstenošanas regulu (ES) Nr. 255/2012 (4).

               (2)

               Saskaņā ar datiem, kas patlaban ir Komisijas rīcībā, minētās summas ir jāgroza atbilstīgi Regulas (EK) Nr. 951/2006 36. pantam.

               (3)

               Tā kā šī pasākuma piemērošana jānodrošina iespējami drīzāk pēc atjaunināto datu nosūtīšanas, šai regulai jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   Ar Īstenošanas regulu (ES) Nr. 971/2011 2011./2012. tirdzniecības gadam noteiktās reprezentatīvās cenas un papildu ievedmuitas nodokļi, kas piemērojami Regulas (EK) Nr. 951/2006 36. pantā minētajiem produktiem, tiek grozīti un ir sniegti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 27. martā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 254, 30.9.2011., 12. lpp.

      (4)  OV L 84, 23.3.2012., 28. lpp.

      PIELIKUMS

         Grozītās reprezentatīvās cenas un papildu ievedmuitas nodokļi, kas no 2012. gada 28. marta piemērojami baltajam cukuram, jēlcukuram un produktiem ar KN kodu 1702 90 95

                  (EUR)

                  KN kods

                  Reprezentatīvā cena par attiecīgā produkta 100 tīrsvara kilogramiem

                  Papildu ievedmuitas nodoklis par attiecīgā produkta 100 tīrsvara kilogramiem

                  1701 12 10 (1)

                  43,14

                  0,00

                  1701 12 90 (1)

                  43,14

                  1,67

                  1701 13 10 (1)

                  43,14

                  0,00

                  1701 13 90 (1)

                  43,14

                  1,96

                  1701 14 10 (1)

                  43,14

                  0,00

                  1701 14 90 (1)

                  43,14

                  1,96

                  1701 91 00 (2)

                  49,59

                  2,59

                  1701 99 10 (2)

                  49,59

                  0,00

                  1701 99 90 (2)

                  49,59

                  0,00

                  1702 90 95 (3)

                  0,50

                  0,22

         (1)  Standarta kvalitātei, kas noteikta Regulas (EK) Nr. 1234/2007 IV pielikuma III punktā.

         (2)  Standarta kvalitātei, kas noteikta Regulas (EK) Nr. 1234/2007 IV pielikuma II punktā.

         (3)  Aprēķins uz 1 % saharozes satura.


title: Komisijas Īstenošanas regula (ES) 2016/1935 (2016. gada 4. novembris), ar ko kalcija dihidroksīdu (hidratētos kaļķus) apstiprina par 2. un 3. produkta veida biocīdos lietojamu esošu aktīvo vielu (Dokuments attiecas uz EEZ )

text:
               5.11.2016

               LV

               Eiropas Savienības Oficiālais Vēstnesis

               L 299/45

         KOMISIJAS ĪSTENOŠANAS REGULA (ES) 2016/1935
   (2016. gada 4. novembris),
   ar ko kalcija dihidroksīdu (hidratētos kaļķus) apstiprina par 2. un 3. produkta veida biocīdos lietojamu esošu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Deleģēto regulu (ES) Nr. 1062/2014 (2) izveidots to aktīvo vielu saraksts, kuras jānovērtē, lai lemtu par to apstiprināšanu lietošanai biocīdos. Kalcija dihidroksīds (hidratētie kaļķi) ir šajā sarakstā.

               (2)

               Kalcija dihidroksīds (hidratētie kaļķi) saskaņā ar Eiropas Parlamenta un Padomes Direktīvas 98/8/EK (3) 16. panta 2. punktu ir novērtēts lietošanai biocīdos, kuri pieder pie 2. produkta veida “dezinfekcijas līdzekļi un algicīdi, kas nav paredzēti tiešai piemērošanai cilvēkiem un dzīvniekiem” un 3. produkta veida “veterinārā higiēna”, kas aprakstīti minētās direktīvas V pielikumā un attiecīgi atbilst 2. un 3. produkta veidam, kuri aprakstīti Regulas (ES) Nr. 528/2012 V pielikumā.

               (3)

               Par kompetento novērtētājiestādi tika izraudzīta Apvienotā Karaliste, un tā 2011. gada 19. septembrī iesniedza novērtējuma ziņojumus kopā ar saviem ieteikumiem.

               (4)

               Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2016. gada 14. aprīlī formulēja Eiropas Ķimikāliju aģentūras atzinumus.

               (5)

               Saskaņā ar minētajiem atzinumiem 2. un 3. produkta veida biocīdi, kas satur kalcija dihidroksīdu (hidratētos kaļķus), varētu atbilst Direktīvas 98/8/EK 5. panta prasībām, ja attiecībā uz to lietošanu tiek ievērotas noteiktas specifikācijas un nosacījumi.

               (6)

               Tāpēc ir lietderīgi kalcija dihidroksīdu (hidratētos kaļķus) apstiprināt lietošanai 2. un 3. produkta veida biocīdos ar noteikumu, ka tiek ievērotas noteiktas specifikācijas un nosacījumi.

               (7)

               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

               (8)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU:
   1. pants
   Kalcija dihidroksīdu (hidratētos kaļķus) apstiprina par aktīvo vielu lietošanai 2. un 3. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 4. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi

                  Kalcija dihidroksīds (hidratētie kaļķi)

                     IUPAC nosaukums:
                  Kalcija dihidroksīds
                  EK Nr.: 215-137-3

                     CAS Nr.: 1305-62-0

                  800 g/kg
                  (vērtība norāda Ca saturu, kas izteikts kā Ca(OH)2)

                  2018. gada 1. maijs

                  2028. gada 30. aprīlis

                  2

                  Lai attiecībā uz biocīdiem saņemtu atļauju, jāizpilda šādi nosacījumi:

                              1)

                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;

                              2)

                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš rūpnieciskajiem un profesionālajiem lietotājiem.

                  3

                  Lai attiecībā uz biocīdiem saņemtu atļauju, jāizpilda šādi nosacījumi:

                              1)

                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;

                              2)

                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš profesionālajiem lietotājiem.

         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 89. panta 1. punktu veiktajā novērtēšanā izmantotās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.


title: Komisijas Īstenošanas regula (ES) Nr. 327/2013 ( 2013. gada 8. aprīlis ) par atsevišķu preču klasifikāciju kombinētajā nomenklatūrā

text:
               11.4.2013

               LV

               Eiropas Savienības Oficiālais Vēstnesis

               L 102/8

         KOMISIJAS ĪSTENOŠANAS REGULA (ES) Nr. 327/2013
   (2013. gada 8. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 8. aprīlī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Produkta apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Produkts ir 18 mm × 200 mm lieli rullīši, kas safasēti kastē pa desmit mazumtirdzniecībai. Katra rullīša svars ir 28 g, un tas ir ar šādu sastāvu (masas %):

                              —

                              kaltētas vībotnes (Artemisia vulgaris) lapas

                              95,

                              —

                              citi kaltēti augi (piemēram, salvija)

                              5.

                        Produktu izmanto pacientu ārstēšanai; rullīti aizdedzina, pietuvina noteiktos akupunktūras punktos pacienta ādai un dedzina, lai radītu dziļas iedarbības siltumu.

                  1404 90 00

                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 30. nodaļas 1. papildpiezīmi un KN kodu 1404 un 1404 90 00 aprakstu.
                  Produkta sastāvā ir dažādi augi. Tādēļ klasifikācija pozīcijā 1211 pie augiem vai augu daļām nav iespējama (sk. arī harmonizētās sistēmas skaidrojumus par pozīciju 1211).
                  Produkts nav paredzēts lietošanai uzturā. Līdz ar to produktu nevar klasificēt pozīcijā 2106.
                  Produkts neatbilst 30. nodaļas 1. papildpiezīmes prasībām. Tādēļ to nevar klasificēt pozīcijā 3004 pie augu izcelsmes zālēm vai homeopātiskām zālēm.
                  Produktu neizmanto par parfimērijas, kosmētikas vai ķermeņa kopšanas līdzekli. Līdz ar to produktu nevar klasificēt pozīcijā 3307.
                  Tādējādi produkts ir klasificējams ar KN kodu 1404 90 00 pie augu valsts produktiem, kas nav minēti vai iekļauti citur.


title: Komisijas Īstenošanas regula (ES) 2016/1369 (2016. gada 11. augusts), ar kuru groza Īstenošanas regulu (ES) 2016/388, ar ko nosaka galīgo antidempinga maksājumu Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam

text:
                  12.8.2016

                  LV

                  Eiropas Savienības Oficiālais Vēstnesis

                  L 217/4

            KOMISIJAS ĪSTENOŠANAS REGULA (ES) 2016/1369
      (2016. gada 11. augusts),
      ar kuru groza Īstenošanas regulu (ES) 2016/388, ar ko nosaka galīgo antidempinga maksājumu Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret subsidētu importu no valstīm, kas nav Eiropas Savienības dalībvalstis (1) (“antidempinga pamatregula”), un jo īpaši tās 9. panta 4. punktu,
      tā kā:

                  (1)

                  Eiropas Komisija (“Komisija”) 2014. gada 20. decembrī sāka antidempinga izmeklēšanu attiecībā uz Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importu Savienībā. 2015. gada 11. martā Komisija sāka antisubsidēšanas izmeklēšanu attiecībā uz tā paša Indijas izcelsmes ražojuma importu Savienībā.

                  (2)

                  Komisija 2015. gada 18. septembrī pieņēma Komisijas Īstenošanas regulu (ES) 2015/1559 (2) (“pagaidu antidempinga regula”). Komisija nenoteica pagaidu kompensācijas maksājumu Indijas izcelsmes plastiskā čuguna cauruļu un caurulīšu importam.

                  (3)

                  Komisija 2016. gada 17. martā pieņēma Īstenošanas regulu (ES) 2016/388 (3) (“galīgā antidempinga regula”) un Īstenošanas regulu (ES) 2016/387 (4) (“galīgā kompensācijas maksājuma regula”).

                  (4)

                  Saskaņā ar antidempinga pamatregulu un Eiropas Parlamenta un Padomes Regulu (ES) 2016/1037 (5) (“antisubsidēšanas pamatregula”) eksporta subsīdijas un dempinga starpības nevar kumulēt, jo eksporta subsīdijas rada dempingu. Eksporta subsīdijas samazina eksporta cenas un palielina dempinga starpības. Tāpēc Komisija ņēma vērā faktu, ka trīs no izmeklētajām subsīdiju shēmām bija eksporta subsīdijas. Antidempinga izmeklēšanā Komisija samazināja galīgos antidempinga maksājumus, atskaitot paralēlā antisubsidēšanas izmeklēšanā konstatētās eksporta subsīdiju summas (6).

                  (5)

                  Galīgā antidempinga maksājuma likme Electrosteel Castings Ltd (“ECL”) tika noteikta 0 % apmērā un Jindal Saw Ltd (“Jindal”) un visiem pārējiem galīgajā antidempinga regulā (7) norādītajiem uzņēmumiem – 14,1 % apmērā. Dempinga starpība ECL tika noteikta 4,1 % apmērā un Jindal un visiem pārējiem tajā pašā regulā (8) norādītajiem uzņēmumiem – 19,0 % apmērā. Tāpēc noteiktais galīgais antidempinga maksājums bija zemāks par abiem uzņēmumiem konstatēto galīgo dempinga starpību.

                  (6)

                  Galīgās antidempinga regulas 2. pantā noteikts, ka atmaksā nodrošinātās summas, kas pārsniedz antidempinga maksājuma un kompensācijas maksājuma galīgās likmes apvienojumā. Tomēr vairāki valstu muitas dienesti ir norādījušas Komisijai, ka šis noteikums tā pašreizējā redakcijā rada zināmu neskaidrību attiecībā uz faktisko īstenošanu šīs lietas konkrētajos apstākļus.

                  (7)

                  Tāpēc būtu jāgroza galīgās antidempinga regulas 2. pants, lai precizētu, ka ir jāatmaksā nodrošinātās summas, kas pārsniedz tikai dempinga starpību, jo netika noteikti nekādi pagaidu kompensācijas maksājumi.

                  (8)

                  Ja pagaidu maksājumi, kas galīgi iekasēti atbilstīgi galīgā antidempinga regulas 2. pantam, pārsniedz summu, kas maksājama saskaņā ar šo regulu, attiecīgā summa būtu jāatmaksā vai būtu jāpiešķir atbrīvojums no tās samaksas.

                  (9)

                  Attiecībā uz attiecīgo ražojumu Komisija izslēdza čuguna caurules un caurulītes bez iekšējā un ārējā pārklājuma (“neapstrādātas caurules”) no attiecīgā ražojuma tvēruma galīgajā antidempinga regulā un galīgajā kompensācijas maksājuma regulā (9). Komisija uzskata, ka ir lietderīgi uzraudzīt neapstrādātu cauruļu importu Savienībā. Tādēļ neapstrādātām caurulēm tiks noteikts atsevišķi Taric kodi.

                  (10)

                  Šis grozījums tika paziņots ieinteresētajām pusēm, un tām tika dota iespēja izteikt piezīmes. Piezīmes, kas paustu iebildumus pret šo grozījumu, netika saņemtas.

                  (11)

                  Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (ES) 2016/1036 15. panta 1. punktu,

            IR PIEŅĒMUSI ŠO REGULU.
      1. pants
      Regulu (ES) 2016/388 groza šādi:

                  1)

                  regulas 2. pantu aizstāj ar šādu:
                  “2. pants
                  Summas, kas nodrošinātas ar pagaidu antidempinga maksājumiem saskaņā ar Īstenošanas regulu (ES) 2015/1559, galīgi iekasē atbilstīgi turpmāk norādītajām likmēm, kas vienādas ar konstatētajām galīgajām dempinga starpībām:

                              Uzņēmums

                              Electrosteel Castings Ltd

                              4,1 %

                              Jindal Saw Limited

                              19 %

                              Visi pārējie uzņēmumi

                              19 %”

                  2)

                  iekļauj šādu 1.a un 1.b pantu:
                  “1.a pants
                  Čuguna caurules un caurulītes bez iekšējā un ārējā pārklājuma (“neapstrādātas caurules”) klasificē ar Taric kodiem 7303001020 un 7303009020.
                  1.b pants
                  Saskaņā ar 2. pantu samaksāto vai iegrāmatoto maksājumu summu, kas pārsniedz saskaņā ar 1. pantu noteikto summu, atmaksā vai piešķir atbrīvojumu no tās samaksas.
                  Atmaksāšanu un atbrīvošanu no samaksas pieprasa valsts muitas dienestos saskaņā ar piemērojamajiem muitas jomas tiesību aktiem laikposmā, kas noteikts Padomes Regulas (EEK) Nr. 2913/92 (*) 236. pantā un Eiropas Parlamenta un Padomes Regulas (ES) Nr. 952/2013 (**) 121. pantā.

                     (*)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.)."

                     (**)  Eiropas Parlamenta un Padomes 2013. gada 9. oktobra Regula (ES) Nr. 952/2013, ar ko izveido Savienības Muitas kodeksu (OV L 269, 10.10.2013., 1. lpp.).”"

            2. pants
      Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
      To piemēro ar atpakaļejošu spēku no 2016. gada 19. marta, izņemot attiecībā uz Taric kodu 7303001020 un 7303009020 izveidi.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 11. augustā

               Komisijas vārdā –

               priekšsēdētājs

            Jean-Claude JUNCKER

         (1)  OV L 176, 30.6.2016., 21. lpp.

         (2)  Komisijas 2015. gada 18. septembra Īstenošanas regula (ES) 2015/1559, ar ko piemēro pagaidu antidempinga maksājumu Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam (OV L 244, 19.9.2015., 25. lpp.).

         (3)  Komisijas 2016. gada 17. marta Īstenošanas regula (ES) 2016/388, ar ko nosaka galīgo antidempinga maksājumu Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam (OV L 73, 18.3.2016., 53. lpp.).

         (4)  Komisijas 2016. gada 17. marta Īstenošanas regula (ES) 2016/387, ar ko nosaka galīgo kompensācijas maksājumu Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam (OV L 73, 18.3.2016., 1. lpp.).

         (5)  Eiropas Parlamenta un Padomes 2016. gada 8. jūnija Regula (ES) 2016/1037 par aizsardzību pret subsidētu importu no valstīm, kas nav Eiropas Savienības dalībvalstis (OV L 176, 30.6.2016., 55. lpp.).

         (6)  Skatīt galīgās antidempinga regulas 160. apsvērumu.

         (7)  Skatīt galīgās antidempinga regulas 1. panta 2. punktu.

         (8)  Skatīt galīgās antidempinga regulas 160. apsvērumu.

         (9)  Skatīt galīgās antidempinga regulas 1. pantu un 13.–18. apsvērumu un galīgās kompensācijas maksājuma regulas 1. pantu un 24.–29. apsvērumu.


title: Komisijas Īstenošanas regula (ES) Nr. 256/2011 ( 2011. gada 15. marts ), ar ko nosaka no 2011. gada 16. marta piemērojamo ievedmuitas nodokli labības nozarē

text:
               16.3.2011

               LV

               Eiropas Savienības Oficiālais Vēstnesis

               L 69/17

         KOMISIJAS ĪSTENOŠANAS REGULA (ES) Nr. 256/2011
   (2011. gada 15. marts),
   ar ko nosaka no 2011. gada 16. marta piemērojamo ievedmuitas nodokli labības nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2010. gada 20. jūlija Regulu (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem (ievedmuitas nodokļi labības nozarē) (2) un jo īpaši tās 2. panta 1. punktu,
   tā kā:

               (1)

               Regulas (EK) Nr. 1234/2007 136. panta 1. punktā paredzēts, ka produktiem ar KN kodu 1001 10 00, 1001 90 91, ex 1001 90 99 (augstas kvalitātes parastie kvieši), 1002, ex 1005, izņemot hibrīdu sēklas, un ex 1007, izņemot hibrīdu sēklas materiālu, ievedmuitas nodoklis ir vienāds ar intervences cenu šādu produktu importam, kura palielināta par 55 % un no kuras atskaitīta attiecīgajam sūtījumam piemērojamā CIF importa cena. Šis nodoklis tomēr nedrīkst pārsniegt kopējā muitas tarifa nodokļu likmi.

               (2)

               Regulas (EK) Nr. 1234/2007 136. panta 2. punktā paredzēts, ka, aprēķinot tā paša panta 1. punktā minēto ievedmuitas nodokli, attiecīgajiem produktiem regulāri jānosaka reprezentatīvas CIF importa cenas.

               (3)

               Saskaņā ar Regulas (ES) Nr. 642/2010 2. panta 2. punktu izmantojamā cena ievedmuitas nodokļa aprēķināšanai produktiem ar KN kodu 1001 10 00, 1001 90 91, ex 1001 90 99 (augstas kvalitātes parastie kvieši), 1002 00, 1005 10 90, 1005 90 00 un 1007 00 90 ir reprezentatīvā dienas CIF importa cena, kas noteikta pēc minētās regulas 5. pantā paredzētās metodes.

               (4)

               Laikposmam no 2011. gada 16. marta jānosaka ievedmuitas nodoklis, ko piemēro līdz tam laikam, kamēr stājas spēkā jauns ievedmuitas nodoklis,

         IR PIEŅĒMUSI ŠO REGULU.
   1. pants
   No 2011. gada 16. marta, piemērojamais Regulas (EK) Nr. 1234/2007 136. panta 1. punktā minētais ievedmuitas nodoklis labības nozarē, pamatojoties uz šīs regulas II pielikumā norādīto informāciju, ir noteikts šīs regulas I pielikumā.
   2. pants
   Šī regula stājas spēkā 2011. gada 16. martā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 15. martā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 187, 21.7.2010., 5. lpp.

      I PIELIKUMS

         Regulas (EK) Nr. 1234/2007 136. panta 1. punktā minētais ievedmuitas nodoklis, ko piemēro no 2011. gada 16. marta

                  KN kods

                  Preču apraksts

                  Ievedmuitas nodoklis (1)

                  (EUR/t)

                  1001 10 00

                  Cietie KVIEŠI, augsta kvalitāte

                  0,00

                  vidēji augsta kvalitāte

                  0,00

                  zema kvalitāte

                  0,00

                  1001 90 91

                  Mīkstie KVIEŠI, sēklas

                  0,00

                  ex 1001 90 99

                  Mīkstie KVIEŠI, augsta kvalitāte, nav paredzēti sēšanai

                  0,00

                  1002 00 00

                  RUDZI

                  0,00

                  1005 10 90

                  KUKURŪZA, sēklas, izņemot hibrīdu sēklas

                  0,00

                  1005 90 00

                  KUKURŪZA, izņemot sēklas (2)

                  0,00

                  1007 00 90

                  Graudu SORGO, izņemot sēšanai paredzētus hibrīdus

                  0,00

         (1)  Par precēm, ko Savienībā ieved pāri Atlantijas okeānam vai pa Suecas kanālu, importētājs saskaņā ar Regulas (ES) Nr. 642/2010 2. panta 4. punkta noteikumiem var saņemt šādu nodokļa samazinājumu:

                  —

                  3 EUR/t, ja izkraušanas osta atrodas Vidusjūras vai Melnās jūras piekrastē,

                  —

                  2 EUR/t, ja izkraušanas osta atrodas Dānijā, Igaunijā, Īrijā, Latvijā, Lietuvā, Polijā, Somijā, Zviedrijā, Apvienotajā Karalistē vai Ibērijas pussalas Atlantijas piekrastē.

         (2)  Importētājs var saņemt vienotas likmes samazinājumu, kura apmērs ir 24 EUR/t, ja ir izpildīti Regulas (ES) Nr. 642/2010 3. punktā paredzētie nosacījumi.

      II PIELIKUMS

         Dati I pielikumā noteiktā ievedmuitas nodokļa aprēķināšanai

      1.3.2011-14.3.2011

                  1.

                  Vidējie rādītāji par laika posmu, kas minēts Regulas (ES) Nr. 642/2010 2. panta 2. punktā.

                              (EUR/t)

                              Mīkstie kvieši (1)

                              Kukurūza

                              Cietie kvieši, augsta kvalitāte

                              Cietie kvieši, vidēji augsta kvalitāte (2)

                              Cietie kvieši, zema kvalitāte (3)

                              Mieži

                              Birža

                              Minnéapolis

                              Chicago

                              —

                              —

                              —

                              —

                              Kotējums

                              256,33

                              200,16

                              —

                              —

                              —

                              —

                              FOB cena, ASV

                              —

                              —

                              304,48

                              294,48

                              274,48

                              173,42

                              Piemaksa par Persijas līča reģionu

                              102,15

                              14,27

                              —

                              —

                              —

                              —

                              Piemaksa par Lielo Ezeru reģionu

                              —

                              —

                              —

                              —

                              —

                              —

                  2.

                  Vidējie rādītāji par laika posmu, kas minēts Regulas (ES) Nr. 642/2010 2. panta 2. punktā.

                              Fraktēšanas izmaksas: Meksikas līcis–Roterdama

                              18,59 EUR/t

                              Fraktēšanas izmaksas: Lielo Ezeru reģions–Roterdama

                              — EUR/t

         (1)  Ietverta piemaksa 14 EUR/t apmērā (Regulas (ES) Nr. 642/2010 5. panta 3. punkts).

         (2)  Atlaide 10 EUR/t apmērā (Regulas (ES) Nr. 642/2010 5. panta 3. punkts).

         (3)  Atlaide 30 EUR/t apmērā (Regulas (ES) Nr. 642/2010 5. panta 3. punkts).